Umetanje
prve tablice sadržaja

Stvaranje, ažuriranje i prilagodba tablice sadržaja

Ne morate čekati finaliziranje stranica; umetanje tablice sadržaja može biti početni korak u stvaranju dokumenta. Kako se stranice vašeg dokumenta razvijaju, Word omogućuje jednostavno ažuriranje tablice sadržaja.

Ovaj dokument nije namijenjen samo čitanju, nego i isprobavanju. Potražite crveni tekst Isprobaj u ovom dokumentu da biste učili kroz primjere.

Umetanje tablice sadržaja

Da biste dodali tablicu sadržaja (skraćeno Sadržaj), odlučite kamo je želite postaviti. Word će se pobrinuti za teži dio posla.

Isprobajte: pritisnite Enter nakon prvog odlomka u ovom dokumentu da biste stvorili novi redak. Zatim idite na karticu Reference pa odaberite Tablica sadržaja, a zatim odaberite sadržaj iz galerije.

I to je to! Word je pronašao sve naslove u ovom dokumentu i dodao sadržaj.

Ažuriranje kada dođe do promjena

Teži dio posla ne uključuje samo stvaranje sadržaja. Word je dovoljno pametan da može pratiti gdje se stvari nalaze i da to vi ne morate činiti. Kada dođe do promjena, samo ažurirajte sadržaj.

Isprobajte: ažurirajte sadržaj.

Pokazivač postavite iza odlomka koji završava s rečenicom „Kada dođe do promjena, samo ažurirajte sadržaj“ (iznad), a zatim pritisnite Ctrl + Enter za guranje ovog odjeljka na stranicu 3.

Idite na Sadržaj i kliknite bilo gdje u njemu. Zatim kliknite Ažuriraj tablicu i kliknite U redu (po zadanom je odabrana opcija Ažuriraj samo brojeve stranica ).

Word je ažurirao unos za opciju Ažuriranje kada dođe do promjena sa stranice 2 na stranicu 3.

Upotreba stilova za naslove

Tajna uređivanja sadržaja je u stilovima koji se koriste za oblikovanje naslova. Naslov ovog odjeljka, Upotreba stilova za naslove, može izgledati kao naslov, ali ne funkcionira kao takav. Oblikovan je u dijelovima (veličina fonta, podcrtavanje), a ne pomoću stila. Primjećujete da nije u sadržaju koji ste dodali? Da biste dodali naslov u sadržaj, mora biti oblikovan stilom Naslov 1.

Isprobajte: ažurirajte stil, a zatim ažurirajte sadržaj.

Kliknite u naslovu iznad (Upotreba stilova za naslove), no obavezno samo kliknite, nemojte ništa odabrati.

Na kartici Polazno pronađite stavku Stilovi i kliknite Naslov 1 (tipkovni prečac: ALT + Ctrl + 1).

Ažurirajte sadržaj kao što ste to učinili prije, ali ovaj put odaberite Ažuriraj cijelu tablicu (a ne Ažuriraj samo brojeve stranica), s obzirom da nisu promijenjeni samo brojevi stranica.

Sada Word zna da je taj odlomak naslov i obuhvaća ga u sadržaju.

Naslov 1 je samo početak

Želite više razina u Sadržaju? Tu ostatak stilova naslova dolazi na svoje. Označite podnaslove u dokumentu kao Naslov 2, naslove nižih razina kao Naslov 3 i tako dalje.

Isprobajte: Primijenite Naslov 2 na odlomak u nastavku (Dodavanje stavke Sadržaja razine 2), a zatim ažurirajte Sadržaj kao što ste to učinili prije. Nemojte zaboraviti ažurirati cijelu tablicu!

Dodavanje stavke Sadržaja razine 2

U pozadini: stilovi naslova obuhvaćaju oblikovanje, font, veličinu, boju i više. Sadrže i oblikovanje odlomka koje se naziva razina strukture, koju Sadržaj prepoznaje.

Prilagodba sadržaja

Razmak između stavke i broja stranice u sadržaju poznat je kao vodeći znak tabulatora. Prema zadanim postavkama, Word određuje vodeće znakove tabulatora kao redak točaka (točke kao vodeći znakovi), ali možete jednostavno prebaciti na nešto drugo, primjerice, podcrtavanje. Ne morate početi ispočetka – čak ne morate ni odabrati Sadržaj. Word zna gdje se nalazi. Da biste unijeli tu vrstu promjene, upotrijebite mogućnost Prilagođeni sadržaj, a Word će učiniti svoje.

Isprobajte: Promijenite točku kao vodeći znak u podcrtavanje.

Na kartici Reference kliknite Tablica sadržaja, a zatim pri dnu kliknite Prilagođena tablica sadržaja.

Na popisu mogućnosti Vodeća crta odaberite Crta (zadnji izbor na popisu) i kliknite U redu.

Kada se od vas zatraži da zamijenite Sadržaj, kliknite Da.

I samo tako Word je pronašao vaš sadržaj i promijenio vodeći znak tabulatora s točaka na podcrtano.

Uklanjanje sadržaja

Sadržaj nije moguće izbrisati kao što je to moguće za sliku ili nešto drugo u dokumentu. Doduše, možete, ali ako to učinite previše puta, sadržaj se može iskriviti. Sjećate se onog težeg dijela posla koji Word radi umjesto vas? Potrebno je ukloniti i cijelu potpornu strukturu. Recite programu Word da ukloni sadržaj i on će sam počistiti za sobom.

Isprobajte: Na kartici Reference kliknite Tablica sadržaja, a zatim pri dnu kliknite Ukloni tablicu sadržaja.

Puf! Sadržaj i sve što omogućuje njegovo funkcioniranje nestali su iz dokumenta. No Sadržaj možete vratiti u bilo kojem trenutku, na bilo koje mjesto. Word će zapamtiti sve što ste učinili – čak i vašu promjenu vodećeg znaka tabulatora.

U pozadini: Stvari koje Word uklanja skup su skrivenih knjižnih oznaka koje evidentiraju tekst naslova i broj stranica koji se prikazuju u sadržaju.

Istražite više

Ako želite dodatno prilagoditi sadržaj, isprobajte i sljedeće. (Ako niste vratili sadržaj, učinite to sada. Možete ga dodati iznad ovog odjeljka ako to želite. Ili ako je uklanjanje posljednje što ste učinili, pritisnite Ctrl + Z da biste to poništili.)

Promjena oblikovanja teksta stavki sadržaja

Isprobajte: U sadržaju odaberite cijelu stavku razine 1 i promijenite oblikovanje. Na primjer, promijenite boju fonta u plavu. (Provjerite jeste li odabrali samo jednu stavku sadržaja, uključujući vodeći znak tabulatora i broj stranice. Primijetit ćete da iako izgleda kao da je odabran cijeli sadržaj, stavka koju odaberete bit će istaknuta tamnije.)

Kao i ostatak magije sadržaja, promijenjene su sve stavke razine 1 u Sadržaju.

U pozadini: No dobro, ne radi se zapravo o magiji. Stavke sadržaja dodijeljene su stilu (Sadržaj 1, Sadržaj 2 i tako dalje) i ti se stilovi automatski ažuriraju kada kod unesete promjenu oblikovanja.

Promjena broja razine sadržaja

Isprobajte: Uvrstite samo naslove Naslov 1 u sadržaj, bez podnaslova.

Na kartici Reference kliknite Tablica sadržaja, a zatim pri dnu kliknite Prilagođena tablica sadržaja.

Promijenite Prikaz razina na 1 i kliknite U redu.

Kada se od vas zatraži da zamijenite Sadržaj, kliknite Da.

Provjerite uključuje li sadržaj podnaslove, na primjer Dodavanje stavke Sadržaja razine 2.

Pomoć u programu Word

Okvir Recite što želite učiniti dovest će vas izravno do naredbi i pomoći u programu Word.

Isprobajte: Idite na Recite što želite učiniti pri vrhu prozora, a zatim upišite što želite učiniti.

Primjerice, upišite sljedeće:

tablica sadržaja radi brzog pristupa mogućnostima tablice sadržaja i drugim temama pomoći tablice sadržaja

stilovi ako želite saznati više o korištenju stilova u programu Word

pomoć da biste pristupili pomoći za Word

obuka da biste vidjeli popis tečajeva za Word